***Atomizer*** é o álbum de estrea da banda estadounidense de punk rock Big Black, editado o 1 de xaneiro de 1986 a través do selo Homestead Records.

Foi publicado en CD, co EP *Headache* e o sinxelo "Heartbeat", co nome *The Rich Man's Eight Track Tape*, onde se eliminou a canción instrumental "Strange Things", ademais do libreto do LP orixinal. Isto débese á aversión de Steve Albini ao formato CD.

Sinxelos
--------

Unha canción do álbum, "Big Money", foi lanzada como cara b do sinxelo "Il Duce" antes da edición de *Atomizer*. Homestead Records tamén publicou "Big Money" e "Il Duce" como a cara a dun disco de 12", con tres temas ao vivo na cara b (incluída a versión en directo de "Cables", que aparecería en *Atomizer*) co acordo de que o 12" se usase só par propósitos promocionais. O selo enviou o 12" de promoción a emisoras de radio, e despois vendeu copias extra fóra de Chicago, a cidade de Big Black, agardando que a banda non se enterase. Cando o fixo, Big Black deixou Homestead e fichou por Touch and Go Records.

Continuación e lanzamentos en CD
--------------------------------

No ano seguinte ao lanzamento de *Atomizer*, Big Black gravou o seu EP de catro cancións *Headache* e publicouno cun adhesivo que dicía, "Atención! Non tan bo como *Atomizer*, así que non te fagas ilusións". O mesmo adhesivo tamén aparece nalgunhas copias do EP de Sonic Youth *Master=Dik*. Ese mesmo ano *Atomizer* foi recompilado nun CD xunto co EP *Headache* e o sinxelo "Heartbeat" co nome de *The Rich Man's Eight Track Tape.* O CD omitiu o tema 9 "Strange Things", así como a arte e o libreto dos discos orixinais. No seu lugar, Steve Albini expresou o seu desgusto xeral co formato CD no libreto dicindo, "Este disco compacto, compilado para explotar a aqueles de vostedes o suficientemente crédulos como para posuír o bastardo sistema de música dixital de primeira xeración, contén masters completamente analóxicos. Os discos compactos son bastante duradeiros, sendo esta a súa única vantaxe sobre os medios musicais reais. Debe aproveitar cada oportunidadi para rascalos, tomarlles pegadas dactilares e comer sándwiches de ovo e touciño neles. Nov se preocupe pola súa lonxevidade, xa que Philips declararaos obsoletos cando comece a seguinte fase da bonanza tecnolóxica que exprime o mercado".

Listaxe de cancións
-------------------

Tódolos temas escritos e compostos por Big Black. 

| N.º | Título | Duración |
| --- | --- | --- |
| 1. | "Jordan, Minnesota"   | 3:20 |
| 2. | "Passing Complexion"   | 3:05 |
| 3. | "Big Money"   | 2:30 |
| 4. | "Kerosene"   | 6:05 |
| 5. | "Bad Houses"   | 3:10 |
| 7. | "Fists of Love"   | 4:21 |
| 8. | "Stinking Drunk"   | 3:27 |
| 9. | "Bazooka Joe"   | 4:23 |
| 10. | "Strange Things"   | 3:54 |
| 11. | ""Cables" (ao vivo)"   | 3:12 |

Notas
-----

1. ↑  "Big Black - Atomizer". *AllMusic* (en inglés). Consultado o 2022-12-15.
2. ↑  "Big Black - Atomizer" (en castelán). Consultado o 2022-12-15.
3. ↑  Azerrad, Michael (2002). *Our band could be your life : scenes from the American indie underground 1981-1991* (First Back Bay paperback edition ed.). Boston. p. 314. ISBN 0-316-78753-1. OCLC 50483014.
4. ↑  "The Rich Man's Eight Track Tape - Big Black". *Touch and Go*. Consultado o 2022-12-15.

|  |  |
| --- | --- |
| Control de autoridades | 
* Wd: Q647288
* Discogs: 6398
* MusicBrainz: ID

 |